Maitolaiturin Kyllikit: Puntari: Kevätvirtaa
Kotona puuhastelu on välillä niin raskasta ja toisinaan taas niin kivaa. Nyt keittiössä puuhailu on ollut itselle mieleistä ja oon kokkaillut kaikkia uusia reseptejä. Kasvispainotus on taas ruokavaliossa, vaikka lihaakin toki syödään.Tällä viikolla kokeilin marttojen vihkosesta tapas-juureksia ja samettista valkosipulidippiä. Resepti meni jotenkin näin:
Kuori ja pilko kuutioiksi palsternakkaa, punajuurta, perunaa ja lanttua (muutkin juurekset käyvät). Asettele uunipellille kasvikset lajeittain (tai sekaisin, jos taiteellisella vaikutelmalla ei ole väliä), lorauta kasviksille öljyä ja ripottele päälle reilusti chilijauhetta, suolaa ja paprikajauhetta. Laita 2 isoa valkosipulia kokonaisena juuresten päälle. Lykkää komeus uuniin (200 astetta) ja paista kasvikset kypsiksi (n. 45 min). Ota kypsyneet kasvikset uunista ja poista valkosipulit niiden päältä.Tee dippi seuraavasti: Kuori kypsät valkosipulit ja survo pehmeät kynnet haarukalla tai sauvasekoittimella öljyn kera (1/2 dl). Sekoita joukkoon suolaa, pippuria ja purkki ranskankermaa tai kermaviiliä.Tarjoa kasvikset valkosipulidipin kera.Me syötiin näiden kaverina yhtenä päivänä broilerinkoipia ja yhtenä uunilohta. Molemmat toimi!